Gyermekvédõk: õket ki védi meg?
A gyermeki jogokról tartottak kedden szakmai nyílt napot a megyei gyermekvédelmi központban. A szervezõk szándéka szerint a megbeszélés egyik témája az idén jogerõs ítélettel lezárult Cseresznye sori gyermekbántalmazás esete lett volna.
Az elõadók csak érintõlegesen és rendkívül óvatosan hozták szóba a közelmúltban lezárult gyermekbántalmazási ügyet, ami a József Attila Gyermekvédelmi Központ Cseresznye sori intézményében történt. Mint a Kisalföld errõl többször is beszámolt, a gondozásban élõ gyerekeket néhány felnõtt megalázó és erõszakos módon kezelte. A keddi szakmai nap lehetõséget adott volna az intézmény dolgozóinak, hogy ezt az esetet is kibeszéljék, meghívott szakemberekkel elemezzék – legalábbis a meghívó errõl szólt. Dr. Radoszáv Miklós, a Fõvárosi Gyermekvédelmi Szakszolgálat igazgatóhelyettese megemlítette ugyan, hogy el tud képzelni olyan zárt struktúrát, amelyben a munkavállaló és a nála is kiszolgáltatottabb gondozott nem mer szólni, ha baj van, de a gyermekvédelemben mûködnie kell a kontrollnak, a szakmai (külsõ) ellenõrzésnek is.
A központ dolgozói a múlt helyett a jövõt választották: a Cseresznye sori eset elemzése helyett olyan konkrét kérdésekkel bombázták a meghívott elõadókat – Hegyi Attila igazgatót, dr. Varga Szabolcs megyei gyermekjogi képviselõt és Radoszáv Miklóst –, amiben nem fogalmaznak egyértelmûen vagy éppen ellentmondóak a szabályok. A gyámság alatt álló kis- és nagykorúak pénzének és tulajdonának kezelése például egy sor olyan feladat elé állítja a szakembereket, amiben hatalmas a felelõsségük.
Szó volt a kapcsolattartásról is, amelynek elmulasztása esetén ugyancsak az intézményeket és dolgozóit sújtja – jelentõs pénzbüntetéssel akár – a törvény.
Az integráció tárgyalása során is elhangzott: ha a nevelõk nem tesznek meg mindent a tanköteles gondozott iskolába járása érdekében, törvénymulasztást követnek el. De mit keres a 15 éves, rendszeresen nemi életet élõ fiatal a hétévesek között? Márpedig a sok szökés és mulasztás miatt a fiatal csak a második osztályba járhatna...
szociális Sopron